EAS koostöös GatewayBalticuga kutsub Eesti ettevõtjaid osalema Islandi kontaktreisil 19.06 – 23.06.2016. Kontaktreisi rahastab Euroopa Liidu Regionaalarengu Fond.
Kontaktreis võimaldab ettevõtjal tutvuda uue potentsiaalse eksportturu ja selle võimalustega. Lisaks lepitakse igale osalejale lähtudes tema tegevusalast ja huvist kokku 5 ärikohtumist sihtriigi potentsiaalsete klientide või edasimüüjatega. Kõik see võimaldab ettevõtjal paremini aru saada oma ärivõimalustest ning saada tagasisidet oma tootele/teenustele, millega soovitakse Islandi turule siseneda.
Kandideerimine Islandi kontaktreisile on avatud kuni 15.04.2016. Kontaktreisil saab osaleda kuni 10 Eesti ettevõtet. Gruppi kinnitatakse ettevõtted, kelle puhul on eelnevalt kindlaks tehtud, et nende tootele/teenusele on saareriigis nõudlus olemas.
Täpsem info www.eas.ee/kontaktreis.